CELEX: 62014CN0421
Language: sl
Date: 2014-09-10 00:00:00
Title: Zadeva C-421/14: Predlog za sprejetje predhodne odločbe, ki ga je vložilo Juzgado de Primera Instancia n ° 2 de Santander (Španija) 10. septembra 2014 – Banco Primus S.A. proti Jesús Gutiérrez García

24.11.2014   
            
            
               SL
            
            
               Uradni list Evropske unije
            
            
               C 421/19
            
         Predlog za sprejetje predhodne odločbe, ki ga je vložilo Juzgado de Primera Instancia no 2 de Santander (Španija) 10. septembra 2014 – Banco Primus S.A. proti Jesús Gutiérrez García
   (Zadeva C-421/14)
   2014/C 421/28
   Jezik postopka: španščina
   
      Predložitveno sodišče
   
   Juzgado de Primera Instancia no 2 de Santander
   
      Stranki v postopku v glavni stvari
   
   
      Tožeča stranka: Banco Primus S.A.
   
      Tožena stranka: Jesús Gutiérrez García
   
      Vprašanja za predhodno odločanje
   
   
      Prvo vprašanje:
   
   
               1.
            
            
               Ali je treba prehodno določbo 4 Ley 1/2013 (zakon št. 1/2013) razlagati tako, da ne predstavlja ovire za varstvo potrošnikov .
            
         
               2.
            
            
               Ali v skladu z Direktivo Sveta 93/13/EGS (1) z dne 5. aprila 1993 o nedovoljenih pogojih v potrošniških pogodbah in zlasti njenima členoma 6(1) in 7(1) zaradi zagotavljanja varstva potrošnikov in uporabnikov v skladu z načeloma enakovrednosti in učinkovitosti, potrošnik lahko izpodbija nedovoljene pogoje po roku, ki je v ta namen določen v nacionalnem pravu, tako da mora nacionalno sodišče presojati te pogoje?
            
         
               3.
            
            
               Ali mora v skladu z Direktivo Sveta 93/13/EGS z dne 5. aprila 1993 o nedovoljenih pogojih v potrošniških pogodbah in zlasti njenima členoma 6(1) in 7(1) zaradi zagotavljanja varstva potrošnikov in uporabnikov v skladu z načeloma enakovrednosti in učinkovitosti, nacionalno sodišče po uradni dolžnosti presojali ali je podan nedovoljeni pogoj in iz tega izpeljati posledice, čeprav je prej odločilo drugače ali je odklonilo to presojo v odločbi, ki je po nacionalnem procesnem pravu pravnomočna?
            
         
      Drugo vprašanje:
   
   
               4.
            
            
               Na podlagi katerih meril lahko razmerje količina/cena vpliva na preizkus nedovoljenosti nebistvenih določil pogodbe? Ali je pri takem posrednem preizkusu relevantno upoštevati zakonske omejitve cen, ki so določene v nacionalnih predpisih? Ali se lahko zgodi, da dogovor, ki je in abstracto veljaven izgubi veljavnost ob upoštevanju, da je cena transakcije zelo visoka [glede na] normalno ceno na trgu?
            
         
      Tretje vprašanje:
   
   
               5.
            
            
               Ali je za namene člena 4 Direktive 93/13 mogoče upoštevati okoliščine, ki nastopijo po sklenitvi pogodbe, če nacionalno predpisi napotujejo v to smer?
            
         
      Četrto vprašanje:
   
   
               6.
            
            
               Ali je treba člen 693(2) LEC [Ley de Enjuiciamiento Civil] (Zakon o civilnopravnem postopku) po spremembi z zakonom 1/2013 razlagati tako, da ne ovira varstva interesa potrošnika?
            
         
               7.
            
            
               Ali mora v skladu z Direktivo Sveta 93/13/EGS z dne 5. aprila 1993 o nedovoljenih pogojih v potrošniških pogodbah, in zlasti njenima členoma 6(1) in 7(1) zaradi zagotavljanja varstva potrošnikov in uporabnikov v skladu z načeloma enakovrednosti in učinkovitosti, nacionalno sodišče, ko ugotovi obstoj nedovoljenega pogoja glede predčasne zapadlosti, šteti ta pogoj za nezapisan in iz tega izpeljati posledice, tudi kadar je prodajalec ali ponudnik počakal do preteka minimalnega obdobja, ki je določeno v nacionalnem predpisu?
            
         
      (1)  UL, posebna izdaja v slovenščini, poglavje 15, zvezek 2, str. 288.